               EUROOPA KOMISJON
            Brüssel,8.11.2016
            COM(2016) 708 final
            Ettepanek:
            EUROOPA PARLAMENDI JA NÕUKOGU OTSUS
            Globaliseerumisega Kohanemise Euroopa Fondi kasutuselevõtmise kohtaHispaania taotlus – EGF/2016/004 ES/Comunidad Valenciana automotive

               SELETUSKIRI

               ETTEPANEKU TAUST

               1.Globaliseerumisega Kohanemise Euroopa Fondist (edaspidi „EGF“) rahalise toetuse saamise suhtes kohaldatavad eeskirjad on sätestatud Euroopa Parlamendi ja nõukogu 17. detsembri 2013. aasta määruses (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006
                  1
                (edaspidi „EGFi määrus“).

               2.21. juunil 2016 esitas Hispaania taotluse EGF/2016/004 ES/Comunidad Valenciana autotööstus, et saada EGFist rahalist toetust seoses koondamistega
                  2
                NACE Revision 2 osa 29 (mootorsõidukite, haagiste ja poolhaagiste tootmine) alla kuuluvas majandussektoris Hispaanias NUTS 2. tasandi piirkonnas Comunidad Valenciana (ES52).

               3.Pärast taotluse hindamist otsustas komisjon kooskõlas EGFi määruse kõikide kohaldatavate sätetega, et EGFist rahalise toetuse andmise tingimused on täidetud.

               TAOTLUSE KOKKUVÕTE

                        EGFi taotlus

                        EGF/2016/004 ES/Comunidad Valenciana autotööstus

                        Liikmesriik

                        Hispaania

                        Asjaomased piirkonnad (NUTS
                           3
                         2. tasand)

                        Comunidad Valenciana (ES52)

                        Taotluse esitamise kuupäev

                        21. juuni 2016

                        Taotluse kättesaamise kinnitamise kuupäev

                        21. juuni 2016

                        Lisateabe nõudmise kuupäev

                        5. juuli 2016

                        Lisateabe esitamise tähtaeg

                        16. august 2016

                        Hindamise lõpuleviimise tähtaeg

                        8. november 2016

                        Sekkumiskriteerium

                        EGFi määruse artikli 4 lõige 2

                        Asjaomaste ettevõtjate arv

                        29

                        Majandussektor(id)

                        (NACE Revision 2 osa)
                           4

                        Osa 29 (mootorsõidukite, haagiste ja poolhaagiste tootmine)

                        Vaatlusperiood (üheksa kuud)

                        30. juuni 2015 – 30. märts 2016

                        Koondamiste arv vaatlusperioodil

                        250

                        Rahastamise nõuetele vastavate toetusesaajate koguarv

                        250

                        Sihtrühma kuuluvate toetusesaajate koguarv

                        250

                        Individuaalsete teenuste eelarve (eurodes)

                        1 334 000

                        EGFi rakendamise eelarve
                           5
                         (eurodes)

                        94 000

                        Kogueelarve (eurodes)

                        1 428 000

                        EGFi toetus eurodes (60 %)

                        856 800

               TAOTLUSE HINDAMINE

               Menetlus

               4.Hispaania ametiasutused esitasid taotluse EGF/2016/004 ES/Comunidad Valenciana autotööstus 21. juunil 2016, s.t 12 nädala jooksul alates EGFi määruse artiklis 4 sätestatud sekkumiskriteeriumide täitmise kuupäevast. Komisjon kinnitas taotluse kättesaamist samal kuupäeval ja palus Hispaania ametiasutustelt lisateavet 5. juulil 2016. Lisateave esitati kuue nädala jooksul alates teabenõude esitamise kuupäevast. Täieliku taotluse saamisest alates arvestatav 12 nädala pikkune tähtaeg, mille jooksul komisjon peaks hindama taotluse vastavust rahalise toetuse andmise tingimustele, lõpeb 8. novembril 2016.

               Taotluse rahastamiskõlblikkus

               Asjaomased ettevõtjad ja toetusesaajad

               5.Taotlus esitati, sest NACE Revision 2 osa 29 (mootorsõidukite, haagiste ja poolhaagiste tootmine) alla kuuluvas majandussektoris koondati NUTS 2. tasandi piirkonnas Comunidad Valenciana (ES52) 250 töötajat.

                        Ettevõtjad ja koondatud töötajate arv vaatlusperioodil

                        ANADIA FUNDICION

                        1

                        INDUSTRIAS DOLZ SA

                        1

                        AUTOMOVILES BLAM SL

                        1

                        INDUSTRIAS DOLZ SL

                        1

                        BENIMAR-OCARSA SA

                        1

                        INDUSTRIAS OCHOA SL

                        1

                        BERGE AUTOMOTIVE LOGISTICS SL

                        1

                        LEAR EUROPEAN HOLDING SLU

                        1

                        BOSAL ESPAÑA SA

                        1

                        MAGNA SEATING SPAIN SAU

                        2

                        BOSAL MADRID SL

                        1

                        MODULAR LOGISTICA VALENCIANA SL

                        1

                        BOSAL VALENCIA SAU

                        215

                        MUELLES Y BALLESTAS HISPANO ALEMANAS SL

                        1

                        ELECTRO CASTELLAR SL

                        2

                        RADIADORES ORDOÑEZ SA

                        2

                        ESTAMPACIONES METALICAS MOYMA SL

                        1

                        SAS AUTOSYSTEMTECHNIK VALENCIA SLU

                        1

                        FABRICACION MODULAR VALENCIANA SL

                        1

                        SICAL SL

                        1

                        FAURECIA AUTOMOTIVE EXTERIORES ESPAÑA SAU

                        1

                        SPANIA GTA TECNOMOTIVE SL

                        1

                        FAURECIA EMISSION CONTROL TECHNOLOGIES PAMPLONA

                        1

                        STIL CONVERSION SL

                        1

                        FAURECIA INTERIOR SYSTEMS SALC ESPAÑA SL

                        1

                        TALENTO Y EXPERIENCIA SL

                        1

                        FEU VERT IBERICA SA

                        1

                        TECNOVE SL

                        1

                        FORD ESPAÑA SL

                        5

                        Ettevõtjaid kokku: 29

                        Koondatuid kokku:

                        250

                        Tegevuse lõpetanud füüsilisest isikust ettevõtjaid kokku:

                        0

                        Toetuse saamise nõuetele vastavaid töötajaid ja füüsilisest isikust ettevõtjaid kokku:

                        250

               Sekkumiskriteeriumid

               6.Hispaania ametiasutused esitasid taotluse EGFi määruse artikli 4 lõike 2 kohase sekkumiskriteeriumi alusel, millega tehakse erand artikli 4 lõike 1 punktist b, mille kohaselt on toetuse saamise tingimus vähemalt 500 töötaja koondamine üheksakuulise vaatlusperioodi jooksul ettevõtetes, mis tegutsevad samas NACE Revision 2 osa tasandil määratletud majandussektoris ja asuvad ühe liikmesriigi NUTS 2. tasandi piirkonnas või kahes külgnevas piirkonnas. NUTS 2. tasandi piirkonnas Comunidad Valenciana (ES52) koondati kokku 250 töötajat.

               7.Taotluse aluseks olev üheksakuuline vaatlusperiood on ajavahemik alates 30. juunist 2015 kuni 30. märtsini 2016.

               Koondamiste ja tegevuse lõpetamise juhtude arvutamine

               8.Kõik vaatlusperioodil aset leidnud koondamised on arvestatud alates töölepingu tegeliku lõpetamise või selle kehtivuse lõppemise kuupäevast.

               Rahastamise nõuetele vastavad toetusesaajad

               9.Rahastamise nõuetele vastavaid toetusesaajaid on kokku 250.

               Seos koondamiste ja maailmakaubanduses globaliseerumise tagajärjel toimunud suurte struktuurimuutuste vahel

               10.Selleks et näidata seost koondamiste ja maailmakaubanduses üleilmastumisest tingitud suurte struktuurimuutuste vahel, väidab Hispaania, et Euroopa autotööstus on viimasel kümnendil kaotanud märkimisväärse turuosa.

               11.Kui absoluutarvestuses vähenes EL 27 mootorsõidukite tootmine 2015. aastal võrreldes 2006. aastaga 0,5 miljoni ühiku võrra (2006. aastal toodeti 18,7 miljonit ühikut, 2015. aastal aga 18,2 miljonit ühikut) ehk –2,8 %, siis kogu maailmas, sealhulgas eriti Hiinas, aga ka teistes Kagu-Aasia riikides, kasvas tootmine 31,1 % (2006. aastal toodeti 69,2 miljonit ühikut, 2015. aastal aga 90,9 miljonit ühikut)
                  6
               .

               12.Alloleval graafikul kirjeldatakse ELi turuosa vähenemist sõiduautode segmendis alates 2000. aastast kuni 2013. aastani. ELi turuosa kahanes 2000. aasta 39,3 %-lt 2013. aastaks 22,3 %-ni ehk 17 protsendipunkti.

               Sõiduautode tootmine – rahvusvaheline võrdlus (% turuosa) – 2000–2013

                        EL

                        Põhja-Ameerika vabakaubanduse kokkulepe

                        Jaapan

                        Lõuna-Korea

                        BRIC-riigid

                        Ühikud

                        Allikas: OICA

               13.2015. aastal oli Hiina maailma suurim autotootja, kes tootis 26 % kõigist maailma autodest, samas kui suuruselt teine tootja EL tootis maailmas toodetud 73,5 miljonist sõiduautost 22 %
                  7
               . See ELi turuosa vähenemine on osa pikemaajalisest suundumusest, nagu on märkinud ka komisjon oma hinnangutes varasemate EGFi autotööstuse juhtumite kohta, mis olid seotud kaubanduse globaliseerumisega
                  8
               .

               14.Suundumuse aluseks olev peamine tegur on globaliseerumisega seotud geograafiline nihe tarbimises, eelkõige nõudluse kiire kasv Aasia turgudel, kus ELi tootjatel on väiksemad võimalused tulu teenida, kuna nad on neil turgudel traditsiooniliselt olnud nõrgemas positsioonis.

               15.Lisaks on Euroopa autotööstust negatiivselt mõjutanud majandus- ja finantskriisist tulenev sisenõudluse vähenemine. Sõiduautode registreerimine vähenes ELis aastatel 2008–2013 pidevalt. 2014. aastal see tendents pöördus. Registreerimiste koguarv jääb sellegipoolest majandus- ja finantskriisi eelsete aastate tasemest allapoole
                  9
               .

               16.

               Uute sõiduautode registreerimine ELis (miljon ühikut),
                  protsentuaalne muutus aastatel 2004–2015

               17.Hispaanias põhjustas autotootmise langus nii ettevõtjate kui ka töökohtade arvu vähenemise. Aastatel 2008–2014 vähenes autotööstuse ettevõtjate arv 901-lt 806-le (–10,5%) ja töökohtade arv sektoris vähenes 164 038-lt 135 997-le
                  (–17 %). Piirkonnas Comunidad Valenciana lõpetas 187-st autotööstuse ettevõtjast tegevuse 62. Vähenemine moodustas 33,16 %.

               18.Praeguseks on mootorsõidukite, haagiste ja poolhaagiste sektorilt koos käesoleva taotlusega laekunud EGFile 23 taotlust, neist 13 puhul on põhjenduseks toodud kaubanduse globaliseerumine ning 10 puhul üleilmse finants- ja majanduskriisi tagajärjed
                  10
               .

               Koondamisi ja tegevuse lõpetamist põhjustanud sündmused

               19.Koondamisi põhjustanud sündmused on Bosal S.A. pankrot ja sulgemine. Tegemist on ettevõtjaga, kelle juures koondati enamik töötajaid, keda käesolev taotlus puudutab.

               20.Bosal S.A. alustas Sagunto linnas tegevust 1986. aastal. Ettevõtja põhitegevus oli mootorsõidukite osade ja tarvikute (eelkõige autode väljalaskesüsteemide, katalüüsmuundurite jms) tootmine. Esialgu tootis Bosal peamiselt Hispaania autoturu jaoks. Hiljem tootmist mitmekesistati ja ettevõtja tootis originaalosi ka teistele autoturgudele.

               21.ELis sõidukite tootmise vähenemise tõttu on ettevõtjal olnud alates 2012. aastast raskusi. Et kohandada oma tootmisvõimsust nõudlusega ja vähendada kulusid, võttis Bosal kasutusele kohustuslikud lühendatud töögraafikud, mida kohaldati kõigi töötajate puhul. Need meetmed ei andnud siiski tulemust ning 15. jaanuaril 2015 kuulutati välja Bosali pankrot ja ettevõtja suhtes kohaldati erihaldust. 2015. aasta novembris koondas Bosal kõik töötajad (215) ja alustas likvideerimismenetlust.

               Koondamiste eeldatav mõju kohalikule, piirkondlikule või riigi majandusele ja tööhõivele

               22.1980. aastatel oli Sagunto kui koondamistest mõjutatud piirkonna majandus seotud ennekõike ettevõtjaga Altos Hornos del Mediterráneo (kõrgahi). Pärast selle ettevõtja tegevuse lõpetamist kuulutati piirkond reindustrialiseerimise eelispiirkonnaks ja seal tegevust alustavatele ettevõtjatele pakuti mitmesuguseid stiimuleid. Enamik Saguntos tegevust alustanud ettevõtjatest oli seotud autotööstusega. Alates 2008. aastast on paljud neist ettevõtjatest majandus- ja finantskriisi ning autotööstuse globaliseerumise koosmõju tõttu tegevuse lõpetanud või seda märgatavalt vähendanud, mistõttu lühendati tööaeg ja koondati töötajaid. Tööstusliku tegevuse kahanemine on avaldanud mõju Sagunto majandusele ja tööhõivele. 2015. aastaks oli töötute arv Saguntos võrreldes 2007. aastaga kasvanud kolm korda, 2778 inimeselt 6437 inimesele. Need 250 koondatud töötajat, keda käesolev taotlus puudutab, halvendavad niigi kehva tööhõiveolukorda kõnealuses piirkonnas veelgi.

               Taotluse toetuskõlblikkuse põhjenduseks esitatud eriolukorra kirjeldus

               23.Hispaania ametiasutused väidavad, et kuigi üheksakuulise vaatlusperioodi vältel koondati vähem kui 500 inimest, tuleks esitatud taotlust siiski käsitada EGFi määruse artikli 4 lõike 1 punkti b kohase taotlusena, sest tegemist on eriolukorraga, millel on ulatuslik mõju tööhõivele ning kohalikule, piirkondlikule ja riiklikule majandusele. Sellega seoses osutavad nad asjaolule, et Saguntos kaotatud 250 töökohta on suur arv, arvestades, et tegemist on väikelinna ja maapiirkonnaga, mida on rängalt mõjutanud majandus- ja finantskriisi ning globaliseerumise tagajärjed sellisele sektorile nagu autotööstus, mis on piirkonna majanduse jaoks väga tähtis. Kuigi tööhõive hakkas eelmisel aastal näitama paranemise märke, on see Comunidad Valencianas endiselt 21,8 %
                  11
               .

               24.Sotsiaalkindlustuse andmed näitavad, et 2015. aastal oli Comunidad Valencianas hõivatute arv 2008. aastaga võrreldes 15 % võrra väiksem (–296 952 inimest), samas Saguntos vähenes töötavate inimeste arv 28,5 % (–5939 inimest), s.t piirkonna näitajaga võrreldes oli vahe 13,5 protsendipunkti
                  12
               .

               25.Osutades Eurostati töötuse andmetele Saguntoga sarnase elanikearvuga linnade kohta, väidavad Hispaania ametiasutused, et Sagunto töötuse määraga (25,8 %) võrreldes on töötuse määr kõrgem ainult kõige äärepoolseimates piirkondades (nt Le Tampon-Réunion: 26,8 %) või piirkondades, kus on EGFile esitatud mitu taotlust (Kesk-Makedoonia piirkond Kreekas: 28,7 %).

               26.Comunidad Valenciana on üks ELi piirkondi, mida majandus- ja finantskriisi ning globaliseerumise tagajärjed on eriti rängalt mõjutanud. Hispaania on alates 2009. aastast esitanud EGFile üheksa taotlust,
                  13
                et toetada selles piirkonnas eri sektorites koondatud töötajaid. Kokku on 1560 ettevõtja juures (peamiselt VKEd) koondatud ligi 7600 inimest. Lisaks mõjutavad Saguntot ja Camp de Morvedre maakonda endiselt kollektiivsete koondamiste tagajärjed, millega seoses EGFile esitati taotlus 2014. aastal (taotlus rahuldati samal aastal)
                  14
               .

               27.Seoses majandusliku olukorraga, mille tõttu on viimastel aastatel tegevuse lõpetanud suur hulk ettevõtjaid, on piirkonna tööstusalad enamjaolt tühjaks jäänud. Viimasel ajal ei ole piirkonnas avatud ühtegi uut tehast, mis võiks töötajatele tööd pakkuda. Selle suundumuse muutmiseks on Sagunto lisatud piirkondliku valitsuse tegevuskavasse, mille eesmärk on elavdada piirkonna tööstuslikku tegevust. 2016. aasta eelarves on selleks ette nähtud neli miljonit eurot.

               28.Peaaegu 20 % Sagunto elanikest on vanemaealised inimesed ja 5,8 % on üle 80 aasta vanused. Töötute seas on pikaajalisi töötuid 38,5 %, kusjuures üle 45-aastaste vanuserühmas on pikaajalisi töötuid kuni 58,7 %. Käesoleva taotlusega hõlmatud koondatud töötajatest 71 % on üle 45-aastased, 78 % oli töötanud sama ettevõtja juures vähemalt 15 aastat järjest ja 50 % inimestest puudub kutseharidus, mistõttu nad on töökohtade nappuse tingimustes väga haavatavad. Lisaks näitab 2014. aasta rahvaloendus, et sõltuvusmäär on Saguntos 53,7 %, mis on kõrgem kui EL 28 keskmine (51,8 %)
                  15
               .

               Sihtrühma kuuluvad toetusesaajad ja kavandatud meetmed

               Sihtrühma kuuluvad toetusesaajad

               29.Eeldatavalt osalevad kõik koondatud töötajad kõnealuste meetmetega pakutavas tegevuses. Kõnealused töötajad jagunevad soo, kodakondsuse ja vanuse alusel järgmiselt:

                        Kategooria

                        Sihtrühma kuuluvate
                           toetusesaajate arv

                        Sugu:

                        Mehed:

                        241

                        (96,4 %)

                        Naised:

                        9

                        (3,6 %)

                        Kodakondsus:

                        ELi kodanikud:

                        249

                        (99,6 %)

                        ELi mittekuuluvate riikide kodanikud

                        1

                        (0,4 %)

                        Vanuserühm:

                        15–24aastased:

                        0

                        (0,0 %)

                        25–29aastased:

                        1

                        (0,4 %)

                        30–54aastased:

                        191

                        (76,4 %)

                        55–64aastased:

                        58

                        (23,2 %)

                        üle 64 aasta vanused:

                        0

                        (0,0 %)

               Kavandatud meetmete rahastamiskõlblikkus

               30.Koondatud töötajatele osutatavad individuaalsed teenused koosnevad järgmistest meetmetest.

               –Tutvustav kohtumine ja teabetunnid: see on esimene meede, mida pakutakse kõigile koondatud töötajatele ja mis hõlmab järgmist: 1) üldised teabetunnid ja individuaalsed teabetunnid oskuste ning koolitusvajaduste kohta, olemasolevate nõustamis- ja koolitusprogrammide kohta ning toetuste ja stiimulite kohta; 2) registreerimine.

               –Kutsenõustamine: meede hõlmab osalevate töötajate kutsesobivuse määramist ja neile sobiva tööturule tagasipöördumise plaani koostamist, ettevõtlust ja tööotsingutehnikaid käsitlevaid seminare  ning nõustamist ja personaalse toetuse järelmeetmeid kogu rakendusperioodi jooksul. Osalejad võivad saada juhendamisteenuseid ka pärast töö leidmist.

               –Tööle suunamine: see hõlmab intensiivset ja ennetavat kohalike ja piirkondlike tööhõivevõimaluste otsimist, millega tegelevad töövahendajad, ning sellele järgnevat tööjõu nõudluse ja pakkumise sobitamist. Selle meetme eesmärk on toetada toetusesaajate individuaalseid tööotsinguid.

               –Koolitus: koolitusmeetmed hõlmavad erinevaid koolituskursuseid, mis jagunevad kutseõppeks ja üldoskuste koolituseks. Kutseõppemeetmetes keskendutakse kutset tõendavate tunnistuste väljastamisele, näiteks reisijateveoks vajaliku juhiloa (CPC
                  16
               ) omandamisele ning sektoritele või valdkondadele, kus juba on töökohti või kus neid edaspidi tekib, näiteks toiduainetööstus (toiduohutus, HACCP
                  17
                jne), toiduvalmistamine, tööalaste riskide ennetamine ja kvaliteedikontroll ning keskkonnastandardid (ISO 9001,
                  18
                ISO 14000,
                  19
                EFQM
                  20
                jne), tehnosüsteemidega (HVAC)
                  21
                seotud projektid, tööstusseadmete hooldus jne. Üldoskuste koolitus hõlmab mitmesuguseid oskusi, mis aitavad kaasa tulemuslikumale töötamisele, näiteks IKT, võõrkeeled, ärijuhtimine jne.

               –Ettevõtluse edendamine: meetme eesmärk on abistada vallandatud töötajaid, kes kavatsevad rajada oma ettevõtte, ja hõlmab selliseid elemente nagu äriidee väljatöötamine, planeerimine, teostatavusuuringute tegemine, rahaliste vahendite hankimine jne; personaalset juhendamist pakutakse kogu ettevõtlusega alustamise protsessi jooksul; lisaks pakutakse tuge seoses haldusnõuete täitmisega. Osalejad võivad saada juhendamisteenuseid ka pärast oma ettevõtte loomist.

               –Ettevõtte asutamise toetamine: töötajad, kes loovad oma ettevõtte, saavad tegevuse alustamisega seotud kulude katmiseks kuni 15 000 eurot toetust. Ettevõtlusega alustajate üks suurimaid probleeme on juurdepääs rahastamisele. Meetme eesmärk on soodustada selle rahalise toetuse abil ettevõtlust.

               –Osalemistoetus: osalejad saavad pärast kokkulepitud etappide läbimist tööellu naasmisel ühekordse maksena 600 eurot.

               –Transpordikulude toetus: meetmes osalevad töötajad saavad toetust transpordikulude katmiseks. Lõppsumma arvutatakse vastavalt osalemise tegelikule kestusele ja nende elukoha ja koolituskeskusese vahemaale. Hinnanguliselt peaksid osalejad saama keskmiselt 300 eurot.

               –Toetus ülalpeetavate isikute hooldajatele: töötajatele, kelle peres on ülalpeetavaid isikuid (lapsed, vanurid või puudega inimesed) ja kes osalevad meetmetes, makstakse toetust nende isikute hooldamisega seotud kulude katmiseks. Meetme eesmärk on hüvitada hoolduskohustusi täitvate töötajate lisakulutused, et nad saaksid osaleda koolitusel või muudes meetmetes.

               –Elukoha muutmisega kaasnevate kulude hüvitamine: töötajatele, kes võtavad vastu töökoha, mis eeldab elukoha muutmist, makstakse sellega kaasnevate kulude hüvitamiseks ühekordset toetust 3000 eurot.

               –Toetus Internetiga seotud kindlasummalise kulu katteks: töötajad, kellel ei ole kodus Internetti ja kes selle installivad, et osaleda koolitusel või muudes meetmetes, mida pakutakse digitaalsete platvormide kaudu, saavad toetust kuni 75 % ulatuses igakuisest kindlasummalisest kulust.

               –Töölevõtmise toetus: selle toetuse abil hõlbustatakse koondatud töötajate uuesti tööle võtmist kas tähtajalise või tähtajatu lepingu alusel mõne teise ettevõtja juures. Kui ettevõtja võtab töötaja tööle tähtajatu lepingu alusel, makstakse ettevõtjale 3000 eurot toetust ühe töötaja kohta; kui töötajaga sõlmitakse tööleping vähemalt 12 kuuks, siis saab ettevõtja 1000 eurot toetust ühe töötaja kohta.

               31.Kirjeldatud kavandatud meetmed on aktiivsed tööturumeetmed, mis on EGFi määruse artikli 7 kohaselt rahastamiskõlblikud. Need meetmed ei asenda passiivseid sotsiaalse kaitse meetmeid.

               32.Hispaania ametiasutused on esitanud nõutud teabe meetmete kohta, mida asjaomased ettevõtjad peavad võtma liikmesriigi õiguse või kollektiivlepingute kohaselt. Nad on kinnitanud, et rahaline toetus EGFist ei asenda ühtegi niisugust meedet.

               Eelarveprognoos

               33.Hinnangulised kogukulud on 1 428 000 eurot, mis sisaldavad individuaalsete teenuste kulusid summas 1 334 000 eurot ning ettevalmistus-, haldus-, teavitamis- ja reklaami- ning kontrolli- ja aruandluskulusid summas 94 000 eurot.

               34.EGFist taotletakse rahalist toetust kogusummas 856 800 eurot (60 % kogukuludest).

                        Meetmed

                        Osalejate hinnanguline arv

                        Hinnanguline kulu osaleja kohta
                        (EUR)
                        (*)

                        Hinnangulised kogukulud

                        (EUR)
                        (**)

                        Individuaalsed teenused (EGFi määruse artikli 7 lõike 1 punktide a ja c kohased meetmed)

                        Tutvustav kohtumine ja teabetunnid
                           (acción de acogida)

                        250

                        204

                        51 000

                        Kutsenõustamine
                           (orientación, asesoramiento laboral e itinerario personalizado de inserción)

                        250

                        408

                        102 000

                        Tööle suunamine
                           (job placement)

                        250

                        476

                        119 000

                        Koolitus
                           (formación)

                        230

                        2000

                        460 000

                        Ettevõtluse edendamine
                           (emprendimiento)

                        30

                        2000

                        60 000

                        Ettevõtluse alustamise toetus
                           (incentivo para establecimiento de negocio)

                        16

                        13 400

                        214 400

                        Vahesumma (a):

                        Protsent individuaalsete teenuste paketist:

                        –

                        1 006 400

                        (75,44 %)

                        Toetused ja stiimulid (EGFi määruse artikli 7 lõike 1 punkti b kohased meetmed)

                        Osalemistoetus:
                           (incentivo para participar)

                        170

                        600

                        102 000

                        Toetus transpordikulude katteks
                           (incentivo para desplazamiento)

                        50

                        300

                        15 000

                        Toetus ülalpeetavate isikute hooldajatele
                           (Incentivos que remuevan obstáculos que impidan la participación)

                        50

                        1500

                        75 000

                        Elukohamuutusega kaasnevate kulude hüvitamine
                        (incentivo por traslado)

                        5

                        3000

                        15 000

                        Toetus Internetiga seotud kindlasummalise kulu katteks
                        (incentivo para disponer de accesso a Internet en el domicilio)

                        150

                        404

                        60 600

                        Töölevõtmise toetus
                        (incentivo empleadores)

                        25

                        2400

                        60 000

                        Vahesumma (b):

                        Protsent individuaalsete teenuste paketist:

                        –

                        327 600

                        (24,56 %)

                         EGFi määruse artikli 7 lõike 4 kohased meetmed

                        1. Ettevalmistav tegevus

                        –

                        0

                        2. Haldamine

                        –

                        90 000

                        3. Teavitamine ja reklaam

                        –

                        4000

                        4. Kontroll ja aruandlus

                        –

                        0

                        Vahesumma (c):

                        Protsent kogukuludest:

                        –

                        94 000

                        (6,58 %)

                        Kogukulud (a + b + c):

                        –

                        1 428 000

                        EGFi toetus (60 % kogukuludest)

                        –

                        856 800

               (*) Kümnendkohtade vältimiseks on hinnangulised kulud ühe töötaja kohta ümardatud. Ümardamine ei mõjuta siiski iga meetme kogumaksumust, mis jääb selliseks nagu Hispaania esitatud taotluses.

               (**) Ümardamise tõttu ei ole kogusumma päris täpne.

               35.Tabelis esitatud meetmetega (EGFi määruse artikli 7 lõike 1 punkti b kohased meetmed) seotud kulud ei ületa 35 % kooskõlastatud individuaalsete teenuste paketi kogukuludest. Hispaania ametiasutused on kinnitanud, et nende meetmete puhul nõutakse sihtrühma kuuluvate toetusesaajate aktiivset osalemist tööotsingul või koolitusmeetmetes.

               36.Hispaania ametiasutused kinnitasid ka, et füüsilisest isikust ettevõtjate ja selliste isikute puhul, kes on alustanud tegevust ettevõtjana või kes on ettevõtte üle võtnud, ei ületa investeeringud 15 000 eurot ühe toetusesaaja kohta.

               Kulude rahastamiskõlblikkuse periood

               37.Hispaania ametiasutused hakkasid sihtrühma kuuluvatele toetusesaajatele individuaalseid teenuseid osutama 20. septembril 2016. Seega võib nende meetmete kulude katteks saada EGFist toetust alates 20. septembrist 2016 kuni 20. septembrini 2018.

               38.Hispaania ametiasutused hakkasid EGFi rakendamisega seotud halduskulusid kandma 1. oktoobril 2015. Ettevalmistus-, haldus-, teavitamis- ja reklaami- ning kontrolli- ja aruandluskulude katteks võib seega anda EGFi rahalist toetust alates 1. oktoobrist 2015 kuni 20. märtsini 2019.

               Vastastikune täiendavus liikmesriikide või liidu vahenditest rahastatavate meetmetega

               39.Riikliku eel- ja kaasrahastamise allikaks on avaliku sektori rahalised vahendid, mida võimaldatakse SERVEFi
                  22
                (autonoomse piirkonna valitsuse tööturuametid) kaudu.

               40.Hispaania ametiasutused on kinnitanud, et EGFist rahalist toetust saavad eespool kirjeldatud meetmed ei saa toetust liidu teistest rahastamisvahenditest.

               Sihtrühma kuuluvate toetusesaajate või nende esindajate või tööturu osapoolte ning kohalike ja piirkondlike asutustega konsulteerimise kord

               41.Hispaania ametiasutused on andnud teada, et kooskõlastatud individuaalsete teenuste pakett on koostatud töötajate esindajatega, tööturu osapooltega, asjaomaste tööandjate liiduga ja kohalike (Sagunto) ametiasutustega konsulteerides.

               42.Olles ettevõtja tegevuse lõpetamisest teatamise järel mures töötajate haavatava olukorra pärast, teatasid Bosali (ettevõtja, kes koondas suurema osa töötajatest, keda käesolev taotlus puudutab) endiste töötajate esindajad SERVEFile oma valmisolekust toetada EGFist toetuse taotlemist. 1. oktoobril 2015 toimunud kohtumisel otsustati taotleda EGFilt abi. Järgmistel kohtumistel pandi paika töötajatele pakutavad meetmed koos meetmete ajakavaga.

               Juhtimis- ja kontrollisüsteemid

               43.Taotlus sisaldab juhtimis- ja kontrollisüsteemi kirjeldust, milles on täpsustatud asjaomaste asutuste vastutusalad. Hispaania ametiasutused on komisjonile teatanud, et rahalist toetust haldavad ja kontrollivad samad asutused, mis haldavad ja kontrollivad Euroopa Sotsiaalfondist (ESF) rahastatavaid meetmeid Hispaanias. Korraldusasutuse vahendusasutusena tegutseb Dirección General de Financiación y Fondos Europeos.

               Asjaomase liikmesriigi kohustused

               44.Hispaania ametiasutused on esitanud kõik vajalikud kinnitused seoses järgmisega:

               –kavandatud meetmetele juurdepääsu võimaldamisel ja nende rakendamisel järgitakse võrdse kohtlemise ja mittediskrimineerimise põhimõtteid;

               –liikmesriigi ja ELi õigusaktides sätestatud nõuded kollektiivse koondamise kohta on täidetud;

               –töötajaid koondanud ettevõtjad, kes on pärast koondamisi tegevust jätkanud, on täitnud seoses koondamistega oma õigusjärgsed kohustused ning oma töötajaid vastavalt toetanud;

               –kavandatud meetmed ei saa toetust liidu muudest fondidest ega rahastamisvahenditest ning välistatud on topeltrahastamine;

               –kavandatud meetmed täiendavad struktuurifondidest rahastatavaid meetmeid;

               –EGFi rahaline toetus vastab liidu riigiabi menetlus- ja materiaalõiguse normidele.

               MÕJU EELARVELE

               Eelarvet käsitlev ettepanek

               45.Nõukogu 2. detsembri 2013. aasta määruse (EL, Euratom) nr 1311/2013 (millega määratakse kindlaks mitmeaastane finantsraamistik aastateks 2014–2020)
                  23
                artiklis 12 on sätestatud, et EGFi toetused ei tohi ületada iga-aastast maksimaalset summat, milleks on 150 miljonit eurot (2011. aasta hindades).

               46.Olles hinnanud taotlust EGFi määruse artikli 13 lõikes 1 sätestatud tingimuste kohaselt ning arvestades sihtrühma kuuluvate toetusesaajate arvu, kavandatavaid meetmeid ja hinnangulisi kulusid, teeb komisjon ettepaneku, et taotlusele rahalise toetuse andmiseks võetaks kasutusele EGFi vahendeid 856 800 euro suuruses summas, mis moodustab 60 % kavandatud meetmete kogukuludest.

               47.EGFi vahendite kasutuselevõtmise ettepaneku kohta teevad otsuse Euroopa Parlament ja nõukogu ühiselt, nagu on sätestatud 2. detsembri 2013. aasta institutsioonidevahelise kokkuleppe (Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta)
                  24
                punktis 13.

               Seotud õigusaktid

               48.EGFi kasutuselevõtmise otsuse ettepaneku tegemisega samal ajal esitab komisjon Euroopa Parlamendile ja nõukogule ettepaneku 856 800 euro ümberpaigutamiseks asjakohasele eelarvereale.

               49.Koos EGFi vahendite kasutuselevõtmise otsust käsitleva ettepanekuga võtab komisjon rakendusaktina vastu rahalise toetuse andmise otsuse, mis jõustub päeval, mil Euroopa Parlament ja nõukogu võtavad vastu kavandatud otsuse EGFi vahendite kasutuselevõtmise kohta.

               Ettepanek:

               EUROOPA PARLAMENDI JA NÕUKOGU OTSUS

               Globaliseerumisega Kohanemise Euroopa Fondi kasutuselevõtmise kohta
                  Hispaania taotlus – EGF/2016/004 ES/Comunidad Valenciana automotive

               EUROOPA PARLAMENT JA EUROOPA LIIDU NÕUKOGU,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006,
                  25
                eriti selle artikli 15 lõiget 4,

               võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta,
                  26
                eriti selle punkti 13,

               võttes arvesse Euroopa Komisjoni ettepanekut,

               ning arvestades järgmist:

               (1)Globaliseerumisega Kohanemise Euroopa Fondi (EGF) eesmärk on toetada maailmakaubanduses globaliseerumise tagajärjel toimunud suurte struktuurimuutuste, üleilmse finants- ja majanduskriisi jätkumise või uue üleilmse finants- ja majanduskriisi tagajärjel koondatud töötajaid ja füüsilisest isikust ettevõtjaid, kes on oma tegevuse lõpetanud, ning aidata neil tööturule tagasi pöörduda.

               (2)Nõukogu määruse (EL, Euratom) nr 1311/2013
                  27
                artikli 12 kohaselt ei tohi EGFist antav toetus ületada iga-aastast maksimaalset summat, milleks on 150 miljonit eurot (2011. aasta hindades).

               (3)21. juunil 2016 esitas Hispaania taotluse EGFi vahendite kasutuselevõtmiseks seoses töötajate koondamisega Euroopa Liidu majanduse tegevusalade statistilise klassifikaatori (NACE) Revision 2 osa 29 (mootorsõidukite, haagiste ja poolhaagiste tootmine) alla kuuluvas majandussektoris Hispaanias ühise statistiliste territoriaalüksuste liigituse (NUTS)
                  28
                2. tasandi piirkonnas Comunidad Valenciana (ES52). Taotluse kohta esitati lisateavet vastavalt määruse (EL) nr 1309/2013 artikli 8 lõikele 3. Taotlus vastab EGFi rahalise toetuse kindlaksmääramise nõuetele, mis on sätestatud määruse (EL) nr 1309/2013 artiklis 13.

               (4)Kooskõlas määruse (EL) nr 1309/2013 artikli 4 lõikega 2 käsitatakse Hispaania esitatud taotlust vastuvõetavana, sest koondamistel on tööhõivele ja kohalikule, piirkondlikule või riiklikule majandusele ulatuslik negatiivne mõju.

               (5)Seega tuleks võtta kasutusele EGFi vahendid, et anda Hispaaniale taotluse alusel rahalist toetust summas 856 800 eurot.

               (6)Selleks et minimeerida EGFi vahendite kasutuselevõtuks vajalikku aega, tuleks käesolevat otsust kohaldada alates selle vastuvõtmise kuupäevast,

               ON VASTU VÕTNUD KÄESOLEVA OTSUSE:

               Artikkel 1

               Euroopa Liidu 2016. aasta üldeelarvest võetakse Globaliseerumisega Kohanemise Euroopa Fondi raames kulukohustuste ja maksete assigneeringutena kasutusele 856 800 eurot.

               Artikkel 2

               Käesolev otsus jõustub selle Euroopa Liidu Teatajas avaldamise päeval. Seda kohaldatakse alates It shall apply from [the date of its adoption]*.

                  29Brüssel,

                  Euroopa Parlamendi nimel
                        Nõukogu nimel

                  president
                        eesistuja

                     (1)
                  ELT L 347, 20.12.2013, lk 855.

                     (2)
                  EGFi määruse artikli 3 tähenduses.

                     (3)
                  Komisjoni 8. novembri 2012. aasta määrus (EL) nr 1046/2012, millega rakendatakse Euroopa Parlamendi ja nõukogu määrust (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS), seoses uueks piirkondlikuks jaotuseks vajalike aegridade edastamisega (ELT L 310, 9.11.2012, lk 34).

                     (4)
                  ELT L 393, 30.12.2006, lk 1.

                     (5)
                  Kooskõlas määruse (EL) nr 1309/2013 artikli 7 lõikega 4.

                     (6)
                  OICA andmebaas.

                     (7)
                  ACEA The automobile Industry Pocket Guide 2016–2017.

                     (8)
                  Vt joonealune märkus nr 10.

                     (9)
                  ACEA The automobile Industry Pocket Guide 2016–2017.

                     (10)
                  Seoses kaubanduse globaliseerumisega: EGF/2016/004 ES Comunidad Valenciana autotööstus (käesolevas otsuses käsitletav juhtum) ja EGF/2007/001 FR PSA tarnijad. COM(2007) 415; EGF/2007/010 PT Lisboa Alentejo. COM(2008) 94; EGF/2008/002 ES Delphi. COM(2008) 547; EGF/2008/004 ES Castilla y León Aragón. COM(2009) 150; EGF/2009/013 DE Karmann. COM(2010) 007; EGF/2012/005 SE Saab, COM(2012) 622; EGF/2012/008 IT De Tomaso; COM(2013) 469; EGF/2013/006 PL Fiat Auto Poola, COM(2014) 699¸ EGF/2013/012 BE Ford Genk, COM(2014) 532; EGF/2014/006 FR PSA, COM(2014) 560; EGF/2015/003 BE Ford Genk, COM(2015) 336 ja EGF/2015/009 SE Volvo veoautod, COM(2016) 61
                     Seoses ülemaailmse finants- ja majanduskriisiga: EGF/2009/007 SE Volvo, COM(2009) 602 EGF/2009/009 AT Steiermark, COM(2009) 602; EGF/2009/019 FR Renault, COM(2011) 420; EGF/2010/002 ES Cataluña autotööstus, COM(2010) 453; EGF/2010/004 PL Wielkopolskie, COM(2010) 616; EGF/2010/015 FR Peugeot, COM(2012) 461; EGF/2010/031 BE General Motors Belgia, COM(2011) 212; EGF/2011/003 DE Arnsbergi ja Düsseldorfi autotööstus, COM(2011) 447; EGF/2011/005 PT Norte-Centro autotööstus, COM(2011) 664; ja EGF/2015/002 DE Adam Opel, COM(2015) 342.

                     (11)
                  Aktiivse elanikkonna uuring, 2016. aasta II kvartal.

                     http://www.datosmacro.com/paro-epa/espana-comunidades-autonomas/valencia

                     (12)
                  Instituto Nacional de la Seguridad Social.

                     (13)
                  EGF/2009/014 ES Comunidad Valenciana ceramics, COM(2010) 216;
                     EGF/2010/005 ES Comunidad Valenciana natural stone COM(2010) 617;
                     EGF/2010/009 ES Comunidad Valenciana textil, COM(2010) 613;
                     EGF/2011/006 ES Comunidad Valenciana construcción, COM(2012) 53;
                     EGF/2011/020 ES Comunidad Valenciana footwear, COM(2012) 204 ;
                     EGF/2013/004 ES Comunidad Valenciana building materials, COM(2013) 635;
                     EGF/2013/008 ES Comunidad Valenciana textil, COM(2014) 45;
                     EGF/2014/004 ES Comunidad Valenciana metal, COM(2014) 515
                     EGF/2016/004 ES Comunidad Valenciana automotive industry (käesolevas otsuses käsitletav juhtum).

                     (14)
                  EGF/2014/004 ES Comunidad Valenciana metal, COM(2014) 515.

                     (15)

                     http://ec.europa.eu/eurostat/statistics-explained/index.php/Population_structure_and_ageing

                     (16)
                  Ametialase pädevuse tunnistus (Certificate of Professional Competence, CPC).

                     (17)
                  Ohuanalüüsi ja kriitiliste kontrollipunktide süsteem (Hazard analysis critical control point, HACCP).

                     (18)
                  Standardis ISO 9001 kirjeldatakse kvaliteedijuhtimissüsteemile esitatavaid nõudeid.

                     (19)
                  Standardiseerias ISO 14000 käsitletakse keskkonnajuhtimise eri aspekte.

                     (20)
                  Euroopa Kvaliteedijuhtimise Fondi (EFQM) välja töötatud kvaliteedimudel.

                     (21)
                  Kütmine, ventileerimine ja õhu konditsioneerimine.

                     (22)
                  Servicio Valenciano de Empleo y Formación de la Generalitat Valenciana (SERVEF).

                     (23)
                  ELT L 347, 20.12.2013, lk 884.

                     (24)
                  ELT C 373, 20.12.2013, lk 1.

                     (25)
                  ELT L 347, 20.12.2013, lk 855.

                     (26)
                  ELT C 373, 20.12.2013, lk 1.

                     (27)
                  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).

                     (28)
                  Komisjoni 8. novembri 2012. aasta määrus (EL) nr 1046/2012, millega rakendatakse Euroopa Parlamendi ja nõukogu määrust (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS), seoses uueks piirkondlikuks jaotuseks vajalike aegridade edastamisega (ELT L 310, 9.11.2012, lk 34).

                     (29)
                   Date to be inserted by the Parliament before the publication in OJ.


               EUROOPA KOMISJON
            Brüssel,20.1.2016
            COM(2016) 1 final
            Ettepanek:
            EUROOPA PARLAMENDI JA NÕUKOGU OTSUS
            Globaliseerumisega Kohanemise Euroopa Fondi kasutuselevõtmise kohta (Belgia taotlus – EGF/2015/007 BE/Hainaut-Namur Glass)

               SELETUSKIRI

               ETTEPANEKU TAUST

               1.Globaliseerumisega Kohanemise Euroopa Fondist (edaspidi „EGF”) rahalise toetuse saamise suhtes kohaldatavad eeskirjad on sätestatud Euroopa Parlamendi ja nõukogu 17. detsembri 2013. aasta määruses (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006
                  1
                (edaspidi „EGFi määrus”).

               2.19. augustil 2015 esitas Belgia taotluse EGF/2015/007 BE/Hainaut-Namur Glass, et saada EGFist rahalist toetust seoses koondamistega
                  2
                NACE Revision 2 osa 23 (muude mittemetalsetest mineraalidest toodete tootmine) alla kuuluvas majandussektoris Belgias NUTS 2. tasandi piirkondades Hainautʼs (BE32) ja Namuris (BE35).

               3.Pärast taotluse hindamist otsustas komisjon kooskõlas EGFi määruse kõikide kohaldatavate sätetega, et EGFist rahalise toetuse andmise tingimused on täidetud.

               TAOTLUSE KOKKUVÕTE

                        EGFi taotlus

                        EGF/2015/007 BE/Hainaut-Namur Glass

                        Liikmesriik

                        Belgia

                        Asjaomased piirkonnad (NUTS
                           3
                         2. tasand)

                        Hainaut (BE32)

                        Namur (BE35)

                        Taotluse esitamise kuupäev

                        19. august 2015

                        Taotluse kättesaamise kinnitamise tähtaeg

                        2. september 2015

                        Lisateabe taotlemise tähtaeg

                        2. september 2015

                        Lisateabe esitamise tähtaeg

                        28. oktoober 2015

                        Hindamise lõpuleviimise tähtaeg

                        20. jaanuar 2016

                        Sekkumiskriteerium

                        EGFi määruse artikli 4 lõige 2

                        Asjaomaste ettevõtete arv

                        2

                        Majandussektor(id)

                        (NACE Rev 2 osa)
                           4

                        Osa 23 (muude mittemetalsetest mineraalidest toodete tootmine)

                        Vaatlusperiood (üheksa kuud)

                        31. august 2014 – 31. mai 2015

                        Koondamiste arv vaatlusperioodil

                        412

                        Rahastamise nõuetele vastavate toetusesaajate koguarv

                        412

                        Sihtrühma kuuluvate toetusesaajate koguarv

                        412

                        Sihtrühma kuuluvate mittetöötavate ja mitteõppivate noorte arv

                        100

                        Individuaalsete teenuste eelarve (eurodes)

                        1 758 507

                        EGFi rakendamise eelarve
                           5
                         (eurodes)

                        67 400

                        Kogueelarve (eurodes)

                        1 825 907

                        EGFi toetus eurodes (60 %)

                        1 095 544

               TAOTLUSE HINDAMINE

               Menetlus

               4.Belgia esitas taotluse EGF/2015/007 BE/Hainaut-Namur Glass 19. augustil 2015, st 12 nädala jooksul alates EGFi määruse artiklis 4 sätestatud sekkumiskriteeriumide täitumise kuupäevast. Komisjon kinnitas taotluse kättesaamist selleks ettenähtud kahe nädala jooksul alates taotluse esitamise kuupäevast ja taotles Belgialt samal kuupäeval lisateavet. Lisateave esitati kaheksa nädala jooksul pärast selle taotlemist (Belgia ametiasutuste nõuetekohaselt põhjendatud taotluse alusel oli tähtaega pikendatud kahe nädala võrra). Täieliku taotluse saamisest alates arvestatav 12 nädala pikkune tähtaeg, mille jooksul komisjon peaks hindama taotluse vastavust rahalise toetuse andmise tingimustele, lõpeb 20. jaanuaril 2016.

               Taotluse rahastamiskõlblikkus

               Asjaomased ettevõtted ja toetusesaajad

               5.Taotlus esitati, sest NACE Revision 2 osa 23 (muude mittemetalsetest mineraalidest toodete tootmine) alla kuuluvas majandussektoris koondati 412 töötajat. Asjaomastes ettevõtetes toimunud koondamised leidsid aset NUTS 2 tasandi Belgia piirkondades Hainautʼs (BE32) ja Namuris (BE35).

                        Ettevõtted ja koondatud töötajate arv vaatlusperioodil

                        AGS Glass

                        144

                        Saint-Gobain Glass

                        268

                        Ettevõtteid kokku: 2

                        Koondamisi kokku:

                        412

                        Tegevuse lõpetanud füüsilisest isikust ettevõtjaid kokku:

                        0

                        Toetuse saamise nõuetele vastavaid töötajaid ja füüsilisest isikust ettevõtjaid kokku:

                        412

               Sekkumiskriteeriumid

               6.Belgia ametiasutused esitasid taotluse EGFi määruse artikli 4 lõike 2 kohase sekkumiskriteeriumi alusel, millega tehakse erand artikli 4 lõike 1 punktist b, mille kohaselt on fondist abi saamise tingimuseks vähemalt 500 töötaja koondamine üheksakuulise vaatlusperioodi jooksul mõne liikmesriigi ettevõtetes, kes tegutsevad samas NACE Revision 2 osa tasandil määratletud majandussektoris ja asuvad ühe liikmesriigi NUTS 2. tasandi piirkonnas või kahes külgnevas piirkonnas. NUTS 2 tasandi piirkondades Hainautʼs (BE32) ja Namuris (BE35) koondati kokku 412 töötajat.

               7.Üheksakuuline vaatlusperiood kestis 31. augustist 2014 kuni 31. maini 2015.

               Koondamiste ja tegevuse lõpetamise juhtude arvutamine

               8.Vaatlusperioodil toimunud koondamisi arvutati järgmiselt:

               –412 töötajat koondati kuupäevast, mil tööandja esitas töötajale individuaalse teate koondamise või töölepingu lõpetamise kohta.

               Rahastamise nõuetele vastavad toetusesaajad

               9.Rahastamise nõuetele vastavaid toetusesaajaid on kokku 412.

               Seos koondamiste ja maailmakaubanduses globaliseerumise tagajärjel toimunud suurte struktuurimuutuste vahel

               10.Selleks et näidata seost koondamiste ja maailmakaubanduses globaliseerumise tagajärjel toimunud suurte struktuurimuutuste vahel, väidab Belgia, et viimastel aastatel on klaasitoodetega kauplemisel esinenud liidus tõsiseid probleeme. Aastatel 2000–2013 on nõudlus Euroopas püsinud ühtlasel tasemel, kuid import on dramaatiliselt suurenenud, väljaspool Euroopat paiknevad tootjad on hõivanud Euroopa turul järjest kasvava osa
                  6
               . Seda saab selgitada nii: Aasia (täpsemalt Hiina) liigse tootmisvõimsuse tulemusena on hinnad alla surutud ning Euroopa tootjatel on raske selle vastu võidelda, sest tootmiskulud on suuremad ja keskkonnanõuded, eelkõige CO2 saastekvootide normid karmimad
                  7
               . Kuigi areneva majandusega riikides on nõudlus suurenenud, ei ole Euroopa suutnud eksporditurgudel oma turuosa suurendada. Kui vaadata tasapinnalise klaasi tootmise sektorit, mida puudutab käesolev taotlus, on aastatel 2007–2012 tootmine Euroopas vähenenud 20 %
                  8
               . Aastatel 2000–2010 vähenes tööhõive Euroopa klaasisektoris tervikuna 32 %, kõige rohkem mõjutas see Saksamaad, Poolat, Prantsusmaad ja Belgiat
                  9
               . Belgia klaasitootmine langes 2009. aastal allapoole 1 miljonist tonnist, seda esimest korda pärast kuuekümnendate aastate keskpaika, ning 2011. ja 2012. aastal vähenes tootmine veel 5 %
                  10
               . Ülejäänud Euroopa tootjad on viinud suure osa tootmisest üle Aasiasse, seetõttu on Euroopa tööhõive selles sektoris alates 2010. aastast vähenenud 12 % ja alates 2000. aastast 27 %.

               11.Praeguseks on muude mittemetalsetest mineraalidest toodete tootmise sektoris esitatud EGFi vahendite kasutuselevõtmiseks viis taotlust, neist kahe puhul (sealhulgas käesoleva taotlus) on toodud põhjenduseks kaubanduse globaliseerumine ja kolme puhul üleilmne finants- ja majanduskriis.

               Koondamisi ja tegevuse lõpetamist põhjustanud sündmused

               12.Kõnealuseid koondamisi põhjustanud sündmuseks on kahe Valloonias asuva ning vastavalt ettevõtjatele AGC Europe SA ja Saint-Gobain Glass Benelux kuuluva tootmistehase sulgemine. Need kaks tootmisrajatist asusid Hainautʼ ja Namuri piirkonnas. Aastatel 2006 kuni 2010 investeeris AGC Europe SA üle 48 miljoni euro Rouxʼ (Hainaut) tehasesse, kuid Aasia (peamiselt Hiina ja Jaapani) tootjate tugeva konkurentsisurve ja Euroopa majanduskliima jätkuva ebasoodsa olukorra tõttu oli ettevõtja sunnitud 2014. aastal oma tootmistegevuse lõpetama. Saint-Gobain Glass Benelux seisis klaasitootmisel silmitsi sarnaste probleemidega 2013. aastal, mil klaasi ületootmise tõttu Kaug-Idas avaldasid Aasia tootjad hinnasurvet, millele ei suudetud vastu seista. 2014. aastal lõpetas Saint-Gobain Glass Benelux oma tootmistegevuse Auvelaisʼ (Namuri piirkond) tehases.

               Koondamiste eeldatav mõju kohalikule, piirkondlikule ning riigi majandusele ja tööhõivele

               13.Valloonias on klaasitootmisel kauaaegsed ajaloolised traditsioonid ja seal asub mitu suurt klaasitootmisettevõtet. Viimastel aastatel, eelkõige alates üleilmse finants- ja majanduskriisi algusest 2008. aastal, on aga mitmel neist esinenud raskusi. Namuri ja Hainautʼ piirkondades vähenes klaasisektori töökohtade arv aastatel 2007 kuni 2012 3 940lt 3 170le (–19 %)
                  11
               . Selle olukorra muutis veelgi keerukamaks fakt, et kogu Valloonia tootmissektor kahandas tootmistegevust, 2013. aastal kaotati 1 236 töökohta ja 2014. aastal 1 878 töökohta. Hainautʼ tööturu olukord on eriti problemaatiline, sealne tööhõive määr on 52,7 % (9,2 protsendipunkti alla riigi keskmise) ja töötuse määr on 14,5 % (5,9 protsendipunkti üle riigi keskmise
                  12
               ). Namuri töötuse ja tööhõive näitajad on samuti riigi keskmisega võrreldes ebasoodsad. Nende kahe piirkonna tööturgudel on ka palju alakvalifitseeritud tööjõudu (peaaegu pooltel Namuri tööotsijatel ja veidi üle pooltel Hainautʼ tööotsijatel puudub keskharidus). Kogu tootmissektori tootmismahu vähenemine muudab käesoleva taotluse sihtrühma jaoks varasemaga sarnase töö leidmise keeruliseks ja selleks on kindlasti vaja tööotsijate oskusi täiendada.

               Taotluse toetuskõlblikkuse põhjenduseks esitatud eriolukorra kirjeldus

               14.Belgia väidab, et hoolimata sellest, et üheksakuulise vaatlusperioodi vältel toimus koondamisi vähem kui 500, tuleks esitatud taotlust siiski käsitada EGFi määruse artikli 4 lõike 1 punkti b kohase taotlusena, sest tegemist on eriolukorraga, millel on ulatuslik mõju tööhõivele ning kohalikule, piirkondlikule ja riiklikule majandusele. Klaasitootmine on Valloonias olnud traditsiooniliselt tähtsal kohal. Üle 1/3 klaasisektori tootmisühikutest ja 58 % klaasisektori tööhõivest Belgias paiknevad selles piirkonnas. Saint-Gobain Group oli 2013. aastal sunnitud sulgema oma teise tootmistehase Valloonias, selle kohta esitati taotlus EGF/2013/011 BE/Saint-Gobain Sekurit. Lisaks sellele töötab 12,3 % asjaomase piirkonna töötajatest tootmise alal, kus tööhõive on alates 2007. aasast vähenenud 8 protsendipunkti. Kui võrrelda Valloonia või kogu Belgiaga, avaldab klaasisektori töökohtade vähenemine Hainautʼ ja Namuri piirkondadele suuremat mõju (töötajate arv vähenes seal 19 %). Juhtumi erakorralisi asjaolusid kirjeldasid ka Belgia ametiasutused, kes viitasid nende kahe piirkonna tööturu ebasoodsale olukorrale, mida iseloomustavad nende keskmisest madalamad tööhõivenäitajad, kvalifitseerimata töötajate suur osakaal ja pikaajalise töötuse kõrge tase (36,4 % Namuris ja 39,0 % Hainautʼs).

               Sihtrühma kuuluvad toetusesaajad ja kavandatud meetmed

               Sihtrühma kuuluvad toetusesaajad

               15.Meetmetes osalevate sihtrühma kuuluvate töötajate eeldatav arv on 412. Kõnealused töötajad jagunevad soo, kodakondsuse ja vanuse alusel järgmiselt:

                        Kategooria

                        Sihtrühma kuuluvate
                           toetusesaajate arv

                        Sugu:

                        Mehed:

                        403

                        (97,82 %)

                        Naised:

                        9

                        (2,18 %)

                        Kodakondsus:

                        ELi kodanikud:

                        405

                        (98,30 %)

                        ELi mittekuuluvate riikide kodanikud

                        7

                        (1,70 %)

                        Vanuserühm:

                        15–24aastased:

                        0

                        (0 %)

                        25–29aastased:

                        22

                        (5,34 %)

                        30–54aastased:

                        293

                        (71,12 %)

                        55–64aastased:

                        97

                        (23,54 %)

                        üle 64 aasta vanused:

                        0

                        (0 %)

               16.Lisaks osutavad Belgia ametiasutused EGFist kaasrahastatud individuaalseid teenuseid kuni 100 Hainautʼ piirkonna mittetöötavale ja mitteõppivale noorele, kes on taotluse esitamise kuupäeval nooremad kui 25, arvestades, et punktis 15 osutatud koondamistest 144 toimuvad NUTS 2. tasandi piirkonnas Hainautʼs (B32), mis on noorte tööhõive algatuse kohaselt rahastamiskõlblik.

               17.Hinnangute kohaselt osaleb meetmetes seega eeldatavasti 512 sihtrühma kuuluvat toetusesaajat, sh mittetöötavad ja mitteõppivad noored.

               Kavandatud meetmete abikõlblikkus

               18.Koondatud töötajatele ning mittetöötavatele ja mitteõppivatele noortele pakutavad individuaalsed teenused hõlmavad järgmisi tegevusi.

               –Toetus, juhendamine, integratsioon: see teenusepakett rajaneb ümberpaigutamistalituse tavapärasel tegevusel. Neid teenuseid hakkab osutama FOREMi
                  13
                ametnikest koosnev töörühm koostöös organisatsioonidega, kes asjaomaseid töötajaid varem esindasid ning kes nüüd toetavad töötajaid meetmetes osalemisel ning aitavad neid haldusmenetlustes. Töötajatevahelise suhtluse edendamiseks osutatakse teenuseid kõigile korraga sellistes ruumides, kuhu kõik koondatud töötajad ära mahuvad. Teenused hõlmavad kolme järgmist liiki tegevust: i) üldteave tööotsingumeetodite kohta (CV ja taotluskirja koostamine, veebipõhiste vahendite kasutamine jms); ii) individuaalsed vestlused FOREMi nõustajaga (ülevaade oskustest, karjäärikava, juhendamine koolituste valimisel jms); iii) tasuta avatud juurdepääs tööotsinguvahenditele (internetiühendusega IT-vahendid, telefon, eridokumendid jms).

               –Tööotsingute hõlbustamine: FOREM korraldab ka konkreetset tegevust, mille käigus aidatakse töötajatel tööd otsida ning selle käigus ilmnevaid probleeme lahendada. See tegevus hõlmab kohtumisi koondatud töötajate ja võimalike tööandjate vahel (tööjõu vajaduste ja pakkumise väljaselgitamiseks), külaskäike ettevõtetesse, kohtumisi personalispetsialistidega tööintervjuudeks valmistumiseks ning kogemuste vahetamist teiste töötajatega, kes on pärast kollektiivset koondamist juba ümber õppinud või töökoha leidnud.

               –Tervikkoolitus: FOREM, kutseõppe- ja koolituskeskused (centres de compétences) või IFAPME
                  14
                pakuvad mitmesuguseid spetsiifilisi koolitusi. Esimese sammuna aitavad FOREMi töötajad igal osalisel kindlaks määrata tööalased eesmärgid ning annavad neile nõu, millist koolitusmoodulit valida. Iga koolitusmooduli lõpus hinnatakse osalise uusi oskusi ning registreeritakse need. Olenevalt koolituse liigist ja pädevusvaldkonnast saavad osalised kas ametliku sertifikaadi omandatud oskuste kohta (st pädevussertifikaat), osavõtusertifikaadi (pädevus või kutsealad, mille puhul ei ole ametlikku sertifitseerimisraamistikku) või kinnituse oskuste omandamise kohta (oskused ja pädevus, mis ei ole omandatud ametlikel koolituskursustel).

               –Kogemuste edasiandmine: kogenud töötajad saavad oma oskusi ja oskusteavet täiendada, hakates tehnilise hariduse valdkonnas õpetajaks või koolitajaks. FOREM ja tehnilise hariduse eri kutsealade liidud töötavad välja koolituseelse erimooduli teadlikkuse suurendamiseks, et innustada teatavaid töötajaid kutseõpetajateks õppima.

               –Ettevõtte loomise toetus: töötajaid, kes kaaluvad oma ettevõtte loomist, toetakse selle protsessi käigus. Toetus hõlmab peamiselt kahte tegevust: i) üldised teabetunnid, kus tutvustatakse ettevõtte loomise võimalusi, selgitatakse juriidilisi aspekte ning antakse teavet ettevõtte loomise toetavate meetmete kohta; ii) individuaalsed vestlused huvitatud töötajatega, mille käigus vaadatakse üle nende koostatud projektid ja viiakse nad kokku ettevõtlust toetavate asutuste ja teenuseosutajatega.

               –Ühisprojektide toetamine: töötajaid, kes võiksid kaaluda ühiselt sotsiaalettevõtte loomist, juhendavad ja toetavad valdkonnale spetsialiseerunud konsultandid ja ümberpaigutamistalituse nõustajad. Toetus hõlmab ettevõtte loomise ja juhtimise algteadmiste alast teavitamist ja teadlikkuse tõstmist, samuti muud ettevõtlusalast koolitust (nt äriplaani ja põhikirja koostamine, turundus jne). Tugikomitee, kuhu kuuluvad tööandjate organisatsioonide, ametiühingute ja FOREMi esindajad, hindavad taotlusi ja otsustavad, kas anda rahalist toetust või mitte. Iga projekti kaasatud töötaja võib saada toetust 5 000 eurot (kõigi osalevate töötajate toetus moodustab ühisvara). Toetust võib kasutada varustuse ostmiseks, turunduse-, reklaami-, nõustamis- ja koolitustegevuseks jne. Toetust haldab konsultant, kes annab FOREMile aru kantud kulude kohta (esitab arved ja muud dokumendid).

               –Rahalised toetused: osalejatele tehakse kättesaadavaks ka tööotsimis- ja koolitustoetused.

               Need individuaalsed teenused, mida osutatakse mittetöötavatele ja mitteõppivatele noortele, tuginevad samadele põhimõtetele, mida eespool kirjeldati, ja koosnevad järgmistest tegevustest:

               –Kaasamine ja juhendamine: üksikasjalike profiilide koostamine võimaldab noortel suunduda otse täiendõppe- või koolituskursustele või suunab nad spetsiaalsete, enesekindluse arendamiseks ja huvide kindlakstegemiseks kujundatud sissejuhatavatele loengutele.

               –Koolitus: FOREM, kutseõppe- ja koolituskeskused (centres de compétences) või IFAPME pakuvad mitmesuguseid spetsiifilisi koolitusi.

               –Individuaalsed täiendõppevõimalused: iga meetmes osaleva noore jaoks kujundatakse individuaalne täiendõppekava.

               –Rahalised toetused: osalejatele tehakse kättesaadavaks ka tööotsimis- ja koolitustoetused.

               19.Kirjeldatud kavandatud meetmed on aktiivsed tööturumeetmed, mis on EGFi määruse artikli 7 kohaselt rahastamiskõlblikud. Need meetmed ei asenda passiivseid sotsiaalse kaitse meetmeid.

               20.Belgia asutused on esitanud nõutud teabe meetmete kohta, mida asjaomased ettevõtted peavad võtma riigisiseste õigusaktide või kollektiivlepingute kohaselt. Nad on kinnitanud, et rahaline toetus EGFist ei asenda ühtegi niisugust meedet.

               Hinnanguline eelarve

               21.Hinnanguline kogukulu on 1 825 907 eurot, mis sisaldab individuaalsete teenuste kogumaksumust 1 758 507 eurot ning ettevalmistuste, juhtimise, teabe ja reklaami, kontrolli ja aruandlusega seotud kulusid summas 67 400 eurot.

               22.EGFist taotletud rahalise toetuse kogusumma on 1 095 544 eurot (60 % kogukuludest).

                        Meetmed

                        Osalejate hinnanguline arv

                        Hinnanguline kulu osaleja kohta
                        (eurodes)
                           15

                        Hinnanguline kogukulu

                        (eurodes)

                        Individuaalsed teenused (EGFi määruse artikli 7 lõike 1 punktide a ja c kohased meetmed)

                        Uue töökoha leidmine (Reconversion)

                        Toetus, juhendamine, integratsioon (Accompagnement/Orientation/Insertion)

                        412

                        2 378

                        979 602

                        Tööotsingute hõlbustamine (Dynamisation de la recherche d'emploi)

                        100

                        325

                        32 500

                        Koolitus (Formation)

                        Tervikkoolitus (Formations intégrées)

                        140

                        849

                        118 850

                        Kogemuste edasiandmine (Transmission d'expérience)

                        6

                        1 000

                        6 000

                        Ettevõtluse arendamine (Aide à la creation d'emploi)

                        Ettevõtte loomise toetus (Autocreation d'emploi individuelle)

                        100

                        350

                        35 000

                        Ühisprojektide toetamine (Soutien à l'emergence de projets collectifs)

                        10

                        8 000

                        80 000

                        Mittetöötavad ja mitteõppivad noored: kaasamine ja juhendamine (Mobilisation et orientation)

                        100

                        3 215

                        321 510

                        Mittetöötavad ja mitteõppivad noored: tervikkoolitus (Formations intégrées)

                        50

                        850

                        42 500

                        Mittetöötavad ja mitteõppivad noored: individuaalsed täiendõppevõimalused (Remédiation et mise à niveau)

                        35

                        1 300

                        45 500

                        Vahesumma (a):

                        Protsent individuaalsete teenuste paketist:

                        –

                        1 661 462

                        (94,48 %)

                        Toetused ja stiimulid (EGFi määruse artikli 7 lõike 1 punkti b kohased meetmed)

                        Tööotsimistoetus (Allocations de recherche d'emploi)

                        412

                        139

                        57 423

                        Koolitustoetus (Allocations de formation)

                        140

                        88

                        12 372

                        Mittetöötavad ja mitteõppivad noored: töö- ja praktikakoha otsimise toetus (Indemnités stagiaires recherche d'emploi)

                        100

                        210

                        21 000

                        Mittetöötavad ja mitteõppivad noored: koolitustoetus (Indemnités stagiaires formation)

                        50

                        125

                        6 250

                        Vahesumma (b):

                        Protsent individuaalsete teenuste paketist:

                        –

                        97 045

                        (5,52 %)

                         EGFi määruse artikli 7 lõike 4 kohased meetmed:

                        1. Ettevalmistav tegevus

                        –

                        0

                        2. Haldamine

                        –

                        13 400

                        3. Teavitamine ja reklaam

                        –

                        45 000

                        4. Kontroll ja aruandlus

                        –

                        9 000

                        Vahesumma (c):

                        Protsent kogukuludest:

                        –

                        67 400

                        (3,69 %)

                        Kogukulu (a + b + c):

                        –

                        1 825 907

                        EGFi toetus (60 % kogukulust):

                        –

                        1 095 544

               23.Tabelis esitatud meetmetega (EGFi määruse artikli 7 lõike 1 punkti b kohased meetmed) seotud kulud ei ületa 35 % kooskõlastatud individuaalse teenustepaketi kogukuludest. Nende meetmete puhul nõutakse sihtrühma kuuluvate toetusesaajate aktiivset osalemist tööotsingul või koolitusmeetmetes.

               24.Belgia ametiasutused on kinnitanud, et füüsilisest isikust ettevõtjate ja selliste isikute puhul, kes on alustanud tegevust ettevõtjana või kes on ettevõtte üle võtnud, ei ületa investeeringud 15 000 eurot ühe toetusesaaja kohta.

               Kulude rahastamiskõlblikkuse periood

               25.Belgia ametiasutused hakkasid sihtrühma kuuluvatele toetusesaajatele individuaalseid teenuseid osutama 10. septembril 2014. Seega võib nende meetmete kulutuste katteks saada EGFist toetust alates 10. septembrist 2014 kuni 19. augustini 2017.

               26.Belgia ametiasutused hakkasid EGFi rakendamisega seotud halduskulusid kandma 9. juulil 2014. Ettevalmistuse, halduse, teavitamise ja reklaami ning kontrolli ja aruandlusega seotud kulud on seetõttu EGFi toetuse saamiseks kõlblikud alates 9. juulist 2014 kuni 19. veebruarini 2018.

               Meetmete täiendavus liikmesriikide või liidu vahenditest rahastatavate meetmetega

               27.Riiklikud eelfinantseerimise ja kaasfinantseerimise eraldised on teinud Valloonia riiklik tööhõiveasutus FOREM ja Vallooni piirkond.

               28.Belgia on kinnitanud, et EGFist rahalist toetust saavad eespool kirjeldatud meetmed ei saa toetust liidu teistest rahastamisvahenditest.

               Sihtrühma kuuluvate toetusesaajate või nende esindajate või tööturu osapoolte ning kohalike ja piirkondlike asutustega konsulteerimise kord

               29.Belgia ametiasutused on andnud teada, et kooskõlastatud individuaalsete teenuste pakett on koostatud kõigi huvirühmade, sh tööturu osapoolte, ettevõtjate ja riiklike tööhõiveasutustega konsulteerides. Järelevalvekomitee vahendusel jälgivad huvirühmad hoolikalt kavandatud meetmete rakendamist.

               Haldus- ja kontrollisüsteemid

               30.Taotlus sisaldab haldus- ja kontrollisüsteemi kirjeldust, milles on täpsustatud asjaomaste asutuste vastutusalad. Belgia on komisjonile teatanud, et rahalist toetust haldavad ja kontrollivad samad asutused, mis haldavad ja kontrollivad Euroopa Sotsiaalfondist rahastatavaid meetmeid.

               Asjaomase liikmesriigi kohustused

               31.Belgia on esitanud kõik vajalikud tagatised seoses järgmisega:

               –kavandatud meetmetele juurdepääsu võimaldamisel ja nende rakendamisel järgitakse võrdse kohtlemise ja mittediskrimineerimise põhimõtteid;

               –liikmesriigi ja ELi õigusaktides sätestatud nõuded kollektiivse koondamise kohta on täidetud;

               –töötajaid koondanud ettevõtted, kes on pärast koondamisi tegevust jätkanud, on täitnud seoses koondamistega oma õigusjärgsed kohustused ning oma töötajaid vastavalt toetanud;

               –kavandatud meetmed ei saa toetust liidu muudest fondidest ega rahastamisvahenditest ning välistatud on topeltrahastamine;

               –kavandatud meetmed täiendavad struktuurifondidest rahastatavaid meetmeid;

               –EGFi rahaline toetus vastab liidu riigiabi menetlus- ja materiaalõiguse normidele.

               MÕJU EELARVELE

               Eelarvet käsitlev ettepanek

               32.Nõukogu 2. detsembri 2013. aasta määruse (EL, Euratom) nr 1311/2013 (millega määratakse kindlaks mitmeaastane finantsraamistik aastateks 2014–2020)
                  16
                artiklis 12 on sätestatud, et EGFi toetused ei tohi ületada iga-aastast maksimaalset summat, milleks on 150 miljonit eurot (2011. aasta hindades).

               33.Olles hinnanud taotlust EGFi määruse artikli 13 lõikes 1 sätestatud tingimuste kohaselt ning arvestades sihtrühma kuuluvate toetusesaajate arvu, kavandatavaid meetmeid ja hinnangulisi kulusid, teeb komisjon ettepaneku, et taotluse alusel rahalise toetuse andmiseks võetaks kasutusele EGFi vahendeid 1 095 544 euro suuruses summas, mis moodustab 60 % kavandatud meetmete kogukuludest.

               34.EGFi vahendite kasutuselevõtmise ettepaneku kohta teevad otsuse Euroopa Parlament ja nõukogu ühiselt, nagu on sätestatud 2. detsembri 2013. aasta institutsioonidevahelise kokkuleppe (Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta)
                  17
                punktis 13.

               Seotud õigusaktid

               35.EGFi kasutuselevõtmise otsuse ettepaneku tegemisega samal ajal esitab komisjon Euroopa Parlamendile ja nõukogule ettepaneku 1 095 544 euro ümberpaigutamiseks asjakohasele eelarvereale.

               36.Koos EGFi vahendite kasutuselevõtmise otsust käsitleva ettepanekuga võtab komisjon rakendusaktina vastu rahalise toetuse andmise otsuse, mis jõustub päeval, mil Euroopa Parlament ja nõukogu võtavad vastu kavandatud otsuse EGFi vahendite kasutuselevõtmise kohta.

               Ettepanek:

               EUROOPA PARLAMENDI JA NÕUKOGU OTSUS

               Globaliseerumisega Kohanemise Euroopa Fondi kasutuselevõtmise kohta
                  (Belgia taotlus – EGF/2015/007 BE/Hainaut-Namur Glass)

               EUROOPA PARLAMENT JA EUROOPA LIIDU NÕUKOGU,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006,
                  18
                eriti selle artikli 15 lõiget 4,

               võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta,
                  19
                eriti selle punkti 13,

               võttes arvesse Euroopa Komisjoni ettepanekut,

               ning arvestades järgmist:

               (1)Globaliseerumisega Kohanemise Euroopa Fondi (EGF) eesmärk on toetada maailmakaubanduses globaliseerumise tagajärjel toimunud oluliste struktuurimuutuste, üleilmse finants- ja majanduskriisi jätkumise või uue üleilmse finants- ja majanduskriisi tagajärjel koondatud töötajaid ja füüsilisest isikust ettevõtjaid, kes on oma tegevuse lõpetanud, ning aidata neil tööturule tagasi pöörduda.

               (2)Nõukogu määruse (EL, Euratom) nr 1311/2013
                  20
                artikli 12 kohaselt ei tohi EGFist antav toetus ületada iga-aastast maksimaalset summat, milleks on 150 miljonit eurot (2011. aasta hindades).

               (3)19. augustil 2015 esitas Belgia taotluse EGF/2015/007 BE/Hainaut-Namur Glass, et saada EGFist rahalist toetust seoses koondamiste ja tegevuse lõpetamistega (edaspidi „koondamised”) NACE Revision 2 osa 23 (muude mittemetalsetest mineraalidest toodete tootmine) alla kuuluvas majandussektoris Belgias NUTS
                  21
                2. tasandi piirkondades Hainautʼs (BE32) ja Namuris (BE35). Taotluse kohta esitati lisateavet vastavalt määruse (EL) nr 1309/2013 artikli 8 lõikele 3. Taotlus vastab EGFi rahalise toetuse kindlaksmääramise nõuetele, mis on sätestatud määruse (EL) nr 1309/2013 artiklis 13.

               (4)Kooskõlas määruse (EL) nr 1309/2013 artikli 6 lõikega 2 on Belgia teinud otsuse osutada EGFist kaasrahastatud individuaalseid teenuseid ka 100 mittetöötavale ja mitteõppivale noorele.

               (5)Kooskõlas määruse (EL) nr 1309/2013 artikli 4 lõikega 2 käsitatakse Belgia esitatud taotlust vastuvõetavana, sest koondamistel on tööhõivele ja kohalikule, piirkondlikule või riiklikule majandusele ulatuslik negatiivne mõju.

               (6)Seega tuleks võtta kasutusele EGFi vahendid, et anda Belgia ametiasutuste taotluse alusel rahalist toetust summas 1 095 544 eurot.

               (7)Selleks et minimeerida EGFi vahendite kasutuselevõtuks vajalikku aega, tuleks käesolevat otsust kohaldada alates selle vastuvõtmise kuupäevast,

               ON VASTU VÕTNUD KÄESOLEVA OTSUSE:

               Artikkel 1

               Euroopa Liidu 2016. aasta üldeelarvest võetakse Globaliseerumisega Kohanemise Euroopa Fondi raames kulukohustuste ja maksete assigneeringutena kasutusele 1 095 544 eurot.

               Artikkel 2

               Käesolev otsus jõustub selle Euroopa Liidu Teatajas avaldamise päeval. Seda kohaldatakse alates [the date of its adoption]
                  22
               .

               Brüssel,

                  Euroopa Parlamendi nimel
                        Nõukogu nimel

                  president
                        eesistuja

                     (1)
                  ELT L 347, 20.12.2013, lk 855.

                     (2)
                  EGFi määruse artikli 3 tähenduses.

                     (3)
                  Komisjoni määrus (EL) nr 1046/2012, 8. november 2012, millega rakendatakse Euroopa Parlamendi ja nõukogu määrust (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS), seoses uueks piirkondlikuks jaotuseks vajalike aegridade edastamisega (ELT L 310, 9.11.2012, lk 34).

                     (4)
                  ELT L 393, 30.12.2006, lk 1.

                     (5)
                  Kooskõlas määruse (EL) nr 1309/2013 artikli 7 lõikega 4.

                     (6)
                  Overview of the Glass Sector, Cambridge Econometrics, 22. oktoober 2014.

                     (7)
                  Rapport Annuel 2013, Fédération de l'Industrie du Verre.

                     (8)
                  Une Politique Industrielle pour le secteur du verre, Comité Economique et Social Européen, 8. juuli 2014.

                     (9)
                  SYNDEX, 23. oktoober 2013.

                     (10)
                  Rapport Annuel 2013, Fédération de l'Industrie du Verre.

                     (11)
                  FOREM data.

                     (12)
                  SPF Economie, Classes moyennes et Energie, Enquête sur les forces de travail, 2015.

                     (13)
                  Valloonia riiklik tööhõiveteenistus.

                     (14)
                  Vallooni piirkonna koolitusinstituut IFAPME (Institut wallon de Formation en Alternance et des indépendants et Petites et Moyennes Entreprises) pakub töökohaga seotud kombineeritud koolitust (praktika kujul) ning erikursusi väikeste ja keskmise suurusega ettevõtete juhtidele.

                     (15)
                  Osalejate arvu ja kogukulude põhjal ümardatult.

                     (16)
                  ELT L 347, 20.12.2013, lk 884.

                     (17)
                  ELT C 373, 20.12.2013, lk 1.

                     (18)
                  ELT L 347, 20.12.2013, lk 855.

                     (19)
                  ELT C 373, 20.12.2013, lk 1.

                     (20)
                  Nõukogu määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).

                     (21)
                  Komisjoni määrus (EL) nr 1046/2012, 8. november 2012, millega rakendatakse Euroopa Parlamendi ja nõukogu määrust (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS), seoses uueks piirkondlikuks jaotuseks vajalike aegridade edastamisega (ELT L 310, 9.11.2012, lk 34).

                     (22)
                  Date to be inserted by the Parliament before the publication in OJ.